CELEX: 62017TA0834
Language: mt
Date: 2022-02-23 00:00:00
Title: Kawża T-834/17: Sentenza tal-Qorti Ġenerali tat-23 ta’ Frar 2022 – United Parcel Service vs Il-Kummissjoni (“Responsabbiltà mhux kuntrattwali – Kompetizzjoni – Swieq tas-servizzi internazzjonali ta’ distribuzzjoni espressa ta’ pakketti żgħar fiż-ŻEE – Konċentrazzjoni – Deċiżjoni li tiddikjara l-konċentrazzjoni inkompatibbli mas-suq intern – Annullament tad-deċiżjoni permezz ta’ sentenza tal-Qorti Ġenerali – Drittijiet tad-difiża – Ksur suffiċjentement serju ta’ regola tad-dritt li tagħti drittijiet lill-individwi – Rabta kawżali”)

25.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/24
            
         
      Sentenza tal-Qorti Ġenerali tat-23 ta’ Frar 2022 – United Parcel Service vs Il-Kummissjoni
      (Kawża T-834/17) (1)
      
      (“Responsabbiltà mhux kuntrattwali - Kompetizzjoni - Swieq tas-servizzi internazzjonali ta’ distribuzzjoni espressa ta’ pakketti żgħar fiż-ŻEE - Konċentrazzjoni - Deċiżjoni li tiddikjara l-konċentrazzjoni inkompatibbli mas-suq intern - Annullament tad-deċiżjoni permezz ta’ sentenza tal-Qorti Ġenerali - Drittijiet tad-difiża - Ksur suffiċjentement serju ta’ regola tad-dritt li tagħti drittijiet lill-individwi - Rabta kawżali”)
      (2022/C 171/29)
      Lingwa tal-kawża: l-Ingliż
      
         Partijiet
      
      
         Rikorrent: United Parcel Service, Inc. (Atlanta, Georgia, l-Istati Uniti) (rappreżentanti: A. Ryan, solicitor, F. Hoseinian, W. Knibbeler, A. Pliego Selie u F. Roscam Abbing, avukati)
      
         Konvenut: Il-Kummissjoni Ewropea (rappreżentanti: N. Khan, P. Berghe, M. Farley u R. Leupold Henning, aġenti)
      
         Suġġett
      
      Talba bbażata fuq l-Artikolu 268 TFUE u intiża sabiex jinkiseb kumpens għad-danni allegatament imġarrba mir-rikorrenti minħabba l-illegalità tad-Deċiżjoni tal-Kummissjoni C(2013) 431 tat-30 ta’ Jannar 2013, li tiddikjara konċentrazzjoni inkompatibbli mas-suq intern u t-tħaddim tal-Ftehim ŻEE (Kawża COMP/M.6570 – UPS/TNT Express).
      
         Dispożittiv
      
      
                  1)
               
               
                  Ir-rikors huwa miċħud.
               
            
                  2)
               
               
                  Il-Kummissjoni Ewropea hija kkundannata għall-ispejjeż rispettivi tagħha, kif ukoll għal terz tal-ispejjeż sostnuti minn United Parcel Service, Inc.
               
            
                  3)
               
               
                  United Parcel Service hija kkundannata għal żewġ terzi tal-ispejjeż rispettivi tagħha.
               
            
         (1)  ĠU C 72, 26.2.2018.